
Amcanion y modiwl:

Amcanion y modiwl hwn yw:

• ystyried amrediad o syniadau cyfoes am arferion addysgu a dysgu effeithiol yn yr ysgol gynradd

• deall sut i greu amgylcheddau dysgu positif a datblygu ymddygiad ar gyfer dysgu yn y dosbarth.

Deilliannau Dysgu:

Ar ôl cwblhau’r modwl hwn yn llwyddiannus, dylai’r myfyriwr allu:

• ymgysylltu'n feirniadol ag ymchwil gyfredol a damcaniaeth seicolegol a dysgu allweddol er mwyn gwerthuso effeithiolrwydd amrywiaeth o strategaethau dysgu ac addysgu

.• dangos dealltwriaeth feirniadol o'r sgiliau proffesiynol sydd eu hangen i gynllunio, dysgu ac asesu ar gyfer cynnydd effeithiol a chynaliadwy yn y dysgu a'r addysgu

.• dadansoddi'n feirniadol y cydrannau o ymddygiad effeithiol ar gyfer dysgu a chymhwyso damcaniaeth rheoli ymddygiad berthnasol mewn amryw o gyd-destunau addysgol.

Straetegaeth Dysgu ac Addysgu 
  
Nod y modiwl yw cynnal cydbwysedd rhwng damcaniaeth ac arfer addysg drwy ystod o strategaethau. Defnyddir trafodaeth, darlith, gwaith grŵp ac astudio hunangyfeiriedig i ddiwallu'r angen hwn. Hefyd, mae tiwtorialau yn rhoi cyfle i'r myfyrwyr drafod materion perthnasol ac i gael adborth unigol, ffurfiannol ynglŷn â'u gwaith a'u haseiniad.  
 
Bydd y sesiynau ar gyfer y modiwl hwn yn cynnwys darlithoedd wyneb yn wyneb, dysgu syncronnous a gweithgareddau asyncronnous.  Bydd y darlithoedd yn rhoi cyfle i fyfyrwyr ddatblygu sgiliau gwrando gofalus, myfyrio, crynhoi a dadansoddi.  Byddant yn ymdrin â'r prif ddamcaniaethau, dadleuon a meysydd ymchwil sy'n hanfodol i'r modiwl. 
 
Mae angen cwblhau'r tasgau a'r darllen a ddarperir er mwyn cefnogi eich gwybodaeth a'ch dealltwriaeth o'r pynciau a drafodir yn y modiwl hwn. Mae'n hanfodol bwysig bod myfyrwyr yn astudio'r darllen ac yn cwblhau'r tasgau hyn gan y byddant yn cael eu defnyddio yn y seminar. Dewiswyd y strategaethau yn y modiwl hwn ar y sail y byddant nid yn unig yn eich helpu i ddysgu ond yn darparu modelau ar gyfer gwahanol ddulliau o ddysgu. 




Offerynnau Dysgu ac Addysgu 

Moodle 
Dyma ein storfa ganolog ar gyfer yr holl ddeunyddiau modiwl y bydd eu hangen arnoch ar gyfer y modiwl hwn. Sicrhewch eich bod yn gwirio hyn yn rheolaidd. 

Microsoft Teams 
Dyma'r llwyfan y byddwn yn ei ddefnyddio i gefnogi eich dysgu ar-lein gyda ni. Mae gan bob myfyriwr fynediad i Teams fel rhan o'u tanysgrifiad myfyriwr Office 365 a bydd tiwtoriaid modiwl yn eich dyrannu i dîm cyn i chi ddechrau eich astudiaethau gyda ni ar y modiwl. Byddwn yn defnyddio hyn yn bennaf ar gyfer unrhyw sesiynau addysgu ar-lein cydamserol yn ogystal ag ar gyfer unrhyw diwtorialau ar-lein neu apiau ychwanegol yr hoffem i chi gael mynediad a iddynt.
Efallai y byddwn hefyd yn defnyddio swyddogaeth sgwrsio Teams i gyfathrebu â chi ac rydym hefyd yn eich annog i ddefnyddio hyn fel ffordd o gefnogi cymheiriaid hefyd.

AMSERLEN Y MODIWL

	Wythnos
	Sesiynau Campws (dydd Mawrth)
	Tasgau annibynnol
	Sesiynau Teams (bore Mercher)

	 W1 

	Cyflwyniad i’r modiwl
Addysgu’n effeithiol

Dysgu gweledol

	Tasg fideo a darllen.
	Siaradwr gwadd – Michelle Thomas, Pennaeth Ysgol Gynradd Doc Penfro .

Meddwl twf (Growth Mindset)

	W2 
	Amgylcheddau sy’n Galluogi yn y Blynyddoedd Cynnar

Addysgegau Cyfranogiad (Participatory Pedagogies)

	Darllen estynedig – erthyglau cyfnodolion
	
Asesu ar Gyfer Dysgu (atgoffa a dilyniant)

	W3 
	Rheoli Ymddygiad

Asesiad Modiwl (atgoffa)
	Rheolaeth Dosbarth (PPT) 
	Tiwtorialau asesiad



Noder: Bydd yr holl ddeunyddiau ar gyfer y sesiynau ar gael drwy Moodle (Ymgyfarwyddwch â'r rhain cyn ac ar ôl pob sesiwn os gwelwch yn dda), cynhelir sesiynau addysgu ar-lein drwy Microsoft TEAMS 

ASESIAD MODIWL:

Elfen Asesu 1 – 100%

Traethawd (4000 +/- 10%) 
 
Gwerthuswch yn feirniadol yr elfennau o hinsoddau dysgu effeithiol


Darllen:

Mae'n bwysig cofio eich bod yn darllen am radd mewn addysg. Y mwyaf y byddwch yn ei ddarllen, y mwyaf y bydd y cysyniadau a'r syniadau'n gwneud synnwyr i chi. Nid yw sesiynau addysgu yn hollgynhwysol; fe'u cynlluniwyd i roi cipolwg i chi ar agwedd benodol ar y pwnc ac ni fyddant yn rhoi'r holl atebion i chi. Mater i chi fel myfyriwr yw manteisio i'r eithaf ar eich profiad dysgu drwy ddarllen o amgylch y pwnc yn ogystal â phresenoldeb rheolaidd yn y dosbarth. 
Yn ogystal â hyn, efallai y gofynnir i chi ddod i sesiynau ar ôl darllen deunydd penodol neu ar ôl ymgymryd â thasgau penodol. Pan fydd hyn yn digwydd, mae'n hanfodol bod hyn yn cael ei wneud.

